ছাঁটাইয়ের পর কর্মীদেরকে সুখবর দিল TCS!

ওয়েব ডেস্ক : সম্প্রতি একের পর কর্মীদের ছাঁটাই করেছে টাটা কনসালটেন্সি সার্ভিসেস (TCS)। কিন্তু তার পরেও কর্মীদের (Workers) জন্য বড় সুখবর দিল ভারতের এই বৃহত্তম তথ্যপ্রযুক্তি সংস্থা। কর্মীদের জন্য ঘোষণা করা হয়েছে কোয়াটারলি ভ্যারিয়েবল পে (QAV)। এতে জুনিয়র কর্মীদের জন্য ১০০ শতাংশ বেতনে বদলের ঘোষণা করা হয়েছে এই কোম্পানির তরফে।

জুনিয়রদের পাশাপাশি মাঝারি ও সিনিয়র স্তরের কর্মীদেরকেও গত বছরের তুলনায় বেশি ভ্যারিয়েবল পে দেওয়া হয়েছে বলেও জানানো হয়েছে। মূলত এই কোয়াটারলি ভ্যারিয়েবল পে (QAV) হল, একজন কর্মচারীর কর্মক্ষমতার উপর ভিত্তি করে দেওয়া বেতনের পাশপাশি প্রদত্ত পারিশ্রমিক।

ইকোনমিক টাইমসের এক প্রতিবেদন অনুযায়ী, টাটা কনসালটেন্সি সার্ভিসেস (TCS)-এর চিফ রিসোর্স অফিসার সুদীপ কুন্নুম্মাল কর্মীদেরকে ইমেল করে জানিয়েছেন, সি৩এ গ্রেড ও তার নীচের কর্মীদের বেতন বৃদ্ধি কার্যকর হয়েছে গত ২৫ সেপ্টেম্বর থেকে। যারা অধিক বেতন পান সেই সব কর্মীদের বেতনও দ্বিগুন করা হয়েছে। তিনি আরও জানিয়েছেন, সি, সি১ ও সি২ গ্রেডের জুনিয়র কর্মীরা বেতনের পাশাপাশি পাবেন ভ্যারিয়েবল পে।

আরও খবর : রাশিয়া থেকে তেল কেনা কমাচ্ছে ভারত! কী প্রভাব বিশ্ব বাজারে?

ইমেলের আরও জানানো হয়েছে, “আমরা FY26-এর দ্বিতীয় ত্রৈমাসিকের ফলাফল ঘোষণা করেছি। সেখানে আমদের ধারাবাহিক বৃদ্ধি বজায় ছিল। আপনাদের অবদানের জন্য ধন্যবাদ। সি২ গ্রেড (বা সমতুল্য) পর্যন্ত সকল কর্মচারী, যারা ত্রৈমাসিক কোয়াটারলি ভ্যালিয়েবেল পে পরিকল্পনার আওতাভুক্ত, তারা QVA-এর ১০০% পাবেন।” কুন্নুম্মাল আরও যোগ করেছেন যে, C3A গ্রেড এবং তার উচ্চ কর্মীদের ব্যক্তিগত পেআউট ব্যাবসায়িক পারফরমেন্সের উপর ভিত্তিতে নির্ভর করবে।” সঙ্গে তিনি সন্তোষ প্রকাশ করে বলে বলেছেন, এই বিভাগের জন্য সামগ্রিক কোয়াটারলি ভ্যালিয়েবেল পে পেআউট আগের বছরের তুলনায় বেশি হবে। তবে, সেই পেআউট অবশ্য ইউনিটের পারফরম্যান্সের ওপর নির্ভর করবে।

অন্যদিকে, ২০২৫-২৬ অর্থবছরের সেপ্টেম্বর ত্রৈমাসিকে ৩.৮ শতাংশ মুনাফা কমেছে টাটা কনসালটেন্সি সার্ভিসেস (TCS)-এর। তা ১২ হাজার ৭৬০ কোটি থেকে কমে ১২ হাজার ৭৫ কোটি টাকাতে দাঁড়িয়েছিল। তবে রাজস্ব ৩.৭ শতাংশ বেড়ে ৬৫ হাজার ৭৯৯ কোটি টাকা হয়েছে।